《归舟道中寄新繁大尹王蔗芗四首 其四》
清代·陈柄德

绝怜寒水老菰蒲，岁序催人感慨无。客舍漫劳严武骑，酒痕犹恋马卿垆。

岸飞翠羽人将去，诗结青莲兴不孤。剩有薛涛笺几片，蓬窗一路赋成都。

作者简介：字伯谦，号吉甫，江阴陈墅人，乾隆丁酉拔贡，朝考一等第一名，因病未用，誊录议叙丰县教谕，荐授旌德知县。道光六年卒，年七十六。著有嵎山集。